น้ำมัน,ดาวโจนส์พุ่งแรง/ทองร่วง
หุ้นดาวโจนส์ปิดบวก 466.36 จุด ด้านราคาน้ำมันพุ่ง 4.36 ดอลลาร์ ขณะที่ทองคำร่วง 16.4 ดอลลาร์ 
14 พ.ค. 2565

ดัชนีเฉลี่ยอุตสาหกรรมดาวโจนส์ปิดที่ 32,196.66 จุด เพิ่มขึ้น 466.36 จุด หรือ +1.47%, ดัชนี เอสแอนด์พี 500 ปิดที่ 4,023.89 จุด เพิ่มขึ้น 93.81 จุด หรือ +2.39% และดัชนี แนสแดค ปิดที่ 11,805.00 จุด พุ่งขึ้น 434.04 จุด หรือ +3.82% นักลงทุนขานรับสัญญาณที่บ่งชี้ว่าภาวะเงินเฟ้อในสหรัฐอาจแตะระดับสูงสุดแล้ว ซึ่งได้ช่วยคลายความวิตกที่ว่าธนาคารกลางสหรัฐ (เฟด) จะเร่งปรับขึ้นอัตราดอกเบี้ย ซึ่งอาจทำให้เศรษฐกิจเข้าสู่ภาวะถดถอยสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิ.ย. พุ่งขึ้น 4.36 ดอลลาร์ หรือ 4.1% ปิดที่ 110.49 ดอลลาร์/บาร์เรล และปรับตัวขึ้น 0.7% ในรอบสัปดาห์นี้ สัญญาน้ำมันดิบเบรนท์ (BRENT) ส่งมอบเดือนก.ค. พุ่งขึ้น 4.1 ดอลลาร์ หรือ 3.8% ปิดที่ 111.55 ดอลลาร์/บาร์เรล แต่ลดลง 0.7% ในรอบสัปดาห์นี้ ได้แรงหนุนจากความวิตกเกี่ยวกับปริมาณน้ำมันที่ยังคงตึงตัวในตลาดโลกราคาทองคำโคเม็กซ์งวดส่งมอบเดือนมิ.ย. ร่วงลง 16.4 ดอลลาร์ หรือ 0.9% ปิดที่ 1,808.20 ดอลลาร์/ออนซ์ และร่วงลง 3.9% ในรอบสัปดาห์นี้